লক্ষ্মীপুরের রামগঞ্জ উপজেলায় বিরল রোগে আক্রান্ত শিশু সীমা। উপজেলার সোনাপুর গ্রামের বাঘের বাড়ীর দরিদ্র ফাজিল মিয়ার মে সে। মেয়ের চিকিৎসার জন্য প্রয়োজন এক লক্ষ টাকা। দরিদ্র ফাজিল মিয়া পরিবার চালাতেই যেখানে হিমশিম খাচ্ছেন সেখানে কিভাবে এতো টাকা দিয়ে মেয়ের চিকিৎসা করাবেন। এদিকে চিকিৎসা না পাওয়ায় সীমা দিন দিন আরো বেশী রোগাক্রান্ত হয়ে যাচ্ছে। সীমার এ অসুস্থ্যতার খবর পান রামগঞ্চ থানার এসআই জহির। খবর পেয়েই তাকে দেখতে যান। কোমলমতি এ শিশুটিকে দেখে তার মায়া লাগে। তিনি তার চিকিৎসার খরচ জোগার করার জন্য তৎপরতা চালান। সামাজিক যোগাযোগ মাধ্যম ফেইসবুকে পোস্ট করেন এবং বিত্তবানদের সহযোগীতা কামনা করেন। এক পর্যায়ে সীমার চিকিৎসার জন্য অনেক টাকা জোগাড় হয়ে যায়। বর্তমানে সীমা ঢাকা মেডিকেল কলেজ হাসপাতালের বার্ন ইউনিটে চিকিৎসাধীন আছে।